આ ઉપરાંત શહેરના પશ્ચિમ વિસ્તારમાં પણ જલાલપોર ખાતે પણ નવું ફાયર સ્ટેશન બનાવવામાં આવ્યું છે. પાલિકામાં ફાયર સ્ટેશનોની સંખ્યા તો એકમાંથી ત્રણ થઈ ગઈ છે પરંતુ શું સ્ટાફમાં વધારો કરાયો છે. મળતી માહિતી મુજબ નવસારી ફાયર સ્ટેશનમાં કુલ 14 વાહનો છે. જેમાં 2 વોટર બ્રાઉઝર, 1 ફોર્મ ટેન્ડર, 2 મિની ફાયર ફાયટર, 2 ટેન્કર, 2 શબવાહિની, 1 એમ્બ્યુલન્સ, 4 વહીવટી વાહન, 3 બૂલેટનો સમાવેશ થાય છે. આ વાહનોની સામે હાલ સ્ટાફ 44નો છે, જેમાં 13 કાયમી કર્મચારીઓ અને 31 રોજમદારોનો સમાવેશ થાય છે. ત્રણ શિફટમાં કર્મચારીઓ હોય છે ત્યારે એક-એક શિફટમાં 15-15 કર્મચારી કાર્યરત રહી શકે છે. એક ફાયરની ગાડી ઉપર 7 જણાંની જરૂર હોય છે. આ સ્થિતિમાં મોટી આગ લાગવાના સમયે કર્મચારીઓની ખેંચ વર્તાય છે. છેલ્લા કેટલાક સમયમાં સાધનો વધ્યા છે અને હવે ફાયર સ્ટેશનો પણ વધ્યા છે ત્યારે સ્ટાફની ખેંચ વર્તાવાની પૂરી શક્યતા છે. હાલ અંદાજે 20 જણાંની ઘટ હોવાની જાણકારી મળી છે. શું નવા ફાયર સ્ટેશનો બનવાની સાથે સ્ટાફ પણ વધશે .